**คำอธิบายรายวิชา**

ส๓๐๒๑๓ สันติศึกษา กลุ่มสาระการเรียนรู้สังคมศึกษา ศาสนาและวัฒนธรรม

ชั้นมัธยมศึกษาปีที่ ๔ ภาคเรียนที่ ๑ เวลา ๒๐ ชั่วโมง จำนวน ๐.๕ หน่วยกิต

ศึกษาสภาพปัญหาและสาเหตุความขัดแย้งของการอยู่ร่วมกันในสังคม กรณีศึกษาความขัดแย้ง การจัดการความขัดแย้งในสังคมพหุวัฒนธรรม เห็นคุณค่าของการพึ่งพาและการอยู่ร่วมกันอย่างสันติ การแก้ปัญหาความขัดแย้งโดยสันติวิธี เช่น การเจรจาไกล่เกลี่ย การเจรจาต่อรอง การระงับความขัดแย้ง และการสร้างเครือข่ายป้องกันความขัดแย้งในสังคมพหุวัฒนธรรม เขตพัฒนาพิเศษเฉพาะกิจจังหวัดชายแดนภาคใต้ ใน ๔ อำเภอจังหวัดสงขลา(เทพา จะนะ สะบ้าย้อย นาทวี)

โดยใช้กระบวนการคิด วิเคราะห์ กระบวนการกลุ่ม การปฏิบัติ การเผชิญสถานการณ์ การแก้ปัญหา การค้นคว้าหาความรู้ การสร้างความตระหนัก ค่านิยม เจตคติ และการสื่อสารอย่างสันติ

เพื่อให้ผู้เรียนเข้าใจในบริบทของความขัดแย้งที่เกิดขึ้นในสังคม ปลูกฝังการแก้ปัญหาตามแนวทางสันติวิธี การอยู่ร่วมกับผู้อื่นอย่างสันติ และจัดการความขัดแย้งด้วยสันติวิธี

**ผลการเรียนรู้**

๑. มีความรู้ความเข้าใจสภาพปัญหาและสาเหตุความขัดแย้งของการอยู่ร่วมกันในสังคม

๒.มีความรู้ความเข้าใจการจัดการความขัดแย้งในสังคมพหุวัฒนธรรม

๓. เห็นคุณค่าของการอยู่ร่วมกันอย่างสันติ

๔. เลือกรูปแบบ วิธีการแก้ปัญหาความขัดแย้งโดยสันติวิธีและการสร้างเครือข่ายป้องกัน

 ในสังคมพหุวัฒนธรรม

มีทั้งหมด ๔ ผลการเรียนรู้

ชื่อหน่วย 1 เหตุการณ์บ้านเรา

 2 กล่อมเกลาสมานฉันท์

 3,4 สรรค์สร้างสันติสุข